b'\n_START_ARTICLE_\nMG 34\n_START_SECTION_\nIstorija\n_START_PARAGRAPH_\nMG 34 buvo naudojamas kaip pirminis p\xc4\x97stinink\xc5\xb3 armijos kulkosvaidis XX a. 4-ame de\xc5\xa1imtmetyje ir i\xc5\xa1liko kaip pirminis tank\xc5\xb3 ir l\xc4\x97ktuv\xc5\xb3 gynybinis ginklas. Jis tur\xc4\x97jo b\xc5\xabti pakeistas MG 42 kulkosvaid\xc5\xbeiu, bet naujojo dizaino kulkosvaid\xc5\xbei\xc5\xb3 tr\xc5\xabko, tod\xc4\x97l MG 34 kulkosvaid\xc5\xbeiai buvo naudojami visuose vaidmenyse iki pat antrojo pasaulinio karo pabaigos. MG 34 tur\xc4\x97jo visai pakeisti MG 13 ir kitus senesnius kulkosvaid\xc5\xbeius, bet jie buvo ir toliau naudojami antrame pasauliniame kare, nes paklausa niekada nebuvo iki galo patenkinta._NEWLINE_MG 34 sukonstravo Heinrich Vollmeras i\xc5\xa1 Mauser ginkl\xc5\xb3 \xc4\xafmon\xc4\x97s pagal tuo metu k\xc4\x85 tik pristatyt\xc4\x85, \xc4\xafmon\xc4\x97s Rheinmetall sukonstruot\xc4\x85 Solothurn 1930 (MG 30), kuris buvo prad\xc4\x97tas naudoti \xc5\xa0veicarijoje. Pagrindiniai poky\xc4\x8diai buvo \xc4\xaf patogesn\xc4\x99 viet\xc4\x85 uokso kair\xc4\x97je patrauktas \xc5\xa1ovini\xc5\xb3 maitinimo mechanizmas ir naujas gaubtas aplink vamzd\xc4\xaf. Kulkosvaid\xc5\xbeio mechanizmo poky\xc4\x8diai padidino \xc5\xa1audymo spart\xc4\x85 iki ma\xc5\xbedaug 800 ir 900 \xc5\xa1\xc5\xabvi\xc5\xb3 per minut\xc4\x99._NEWLINE_Naujasis kulkosvaidis buvo prad\xc4\x97tas naudoti beveik i\xc5\xa1 karto, buvo m\xc4\x97giamas armijos kareivi\xc5\xb3 ir buvo labai efektyviai naudotas vokie\xc4\x8di\xc5\xb3 kareivi\xc5\xb3, dalyvavusi\xc5\xb3 Ispanijos pilietiniame kare Ispanijos nacionalist\xc5\xb3 armijos pus\xc4\x97je. Tuo metu ginklas tur\xc4\x97jo daugyb\xc4\x99 pa\xc5\xbeangi\xc5\xb3 savybi\xc5\xb3 ir \xc4\xaftakojo universalaus kulkosvaid\xc5\xbeio koncepcijos atsiradim\xc4\x85. Kita vertus, MG 34 buvo brangus tiek pagaminimo prasme, tiek reikaling\xc5\xb3 med\xc5\xbeiag\xc5\xb3 kiekiu (49\xc2\xa0kg plieno), jo gamyba truko per ilgai, kad patenkint\xc5\xb3 nuolat augan\xc4\x8dios vokie\xc4\x8di\xc5\xb3 armijos poreikius. Tai buvo standartinis Vokietijos karinio j\xc5\xabr\xc5\xb3 laivyno kulkosvaidis._NEWLINE_\xc5\xa0is kulkosvaidis yra pakankamai jautrus, tad da\xc5\xbenai u\xc5\xbesikirsdavo patekus purvo._NEWLINE_Dal\xc4\xaf trof\xc4\x97jini\xc5\xb3 MG 34 TSRS arba Pranc\xc5\xabzijos kariuomen\xc4\x97s perdav\xc4\x97 Kinijos liaudies respublikos armijai, \xc5\xa0iaur\xc4\x97s Kor\xc4\x97jos armijai ir \xc5\xa0iaur\xc4\x97s Vietnamo armijai \xc5\xa1altojo karo metu.'